SCB จับมือ “Shopee” ติวเข้มธุรกิจติดปีกออนไลน์ (ปี 2)
SCB จับมือ “Shopee” จัดงานสัมมนา “Shopee University: Financial Edition Virtual Livestream 2021” ติวเข้มธุรกิจติดปีกออนไลน์ (ปี 2)
SCB จับมือ “Shopee” จัดงานสัมมนา “Shopee University: Financial Edition Virtual Livestream 2021” ติวเข้มธุรกิจติดปีกออนไลน์ (ปี 2)
9 ส.ค. 2564

ธนาคารไทยพาณิชย์ จำกัด (มหาชน) หรือ SCB มุ่งมั่นเคียงข้างและให้ความช่วยเหลือแก่ผู้ประกอบการรายย่อย ผ่านการพัฒนาบริการและโซลูชันทางการเงินที่หลากหลายและตอบโจทย์ในทุกการทำธุรกิจเพื่อสร้างรายได้ที่เพิ่มมากขึ้น พร้อมเพิ่มโอกาสให้ผู้ประกอบการธุรกิจออนไลน์สามารถเข้าถึงสินเชื่อได้อย่างต่อเนื่อง
ล่าสุดจับมือ บริษัท ช้อปปี้ (ประเทศไทย) จำกัด (Shopee) ผู้นำอีคอมเมิร์ซแพลตฟอร์มในภูมิภาคเอเชียตะวันออกเฉียงใต้และไต้หวัน เตรียมจัดงานสัมมนาสุดเอ็กซ์คลูซีฟ “Shopee University: Financial Edition Virtual Livestream 2021” ติวเข้มธุรกิจติดปีกออนไลน์ ผ่านช่องทางออนไลน์ แก่ผู้ประกอบการรายย่อย และพ่อค้าแม่ค้าออนไลน์ในช้อปปี้(Online seller) ซึ่งจัดขึ้นเป็นปีที่ 2 หลังจากได้รับการตอบรับอย่างท่วมท้นในครั้งที่ผ่านมา
โดยภายในงานขนทัพวิทยากรชื่อดัง พร้อมกูรูด้านการตลาด ได้แก่ คุณสุธีรพันธุ์ สักรวัตร ผู้ช่วยผู้จัดการใหญ่ ผู้บริหารสายงานการตลาด ธนาคารไทยพาณิชย์ และคุณชญาณ์ณิศสา แท่นเหนี้ยว Seller Education, Business Development  บริษัท ช้อปปี้ (ประเทศไทย) จำกัด มาร่วมพูดคุย เจาะลึกทุกประเด็นสำคัญ พร้อมเสริมทักษะการทำธุรกิจบนแพลตฟอร์มออนไลน์ในยุค New Normal ที่เติบโตขึ้นอย่างรวดเร็ว ครอบคลุมเทรนด์พฤติกรรมผู้บริโภคที่น่าสนใจในยุค Digital, วิธีบริหารเงินสำหรับร้านค้าออนไลน์ในยุคสังคมไร้เงินสด (Cashless Society) รวมถึงวิเคราะห์พฤติกรรมใช้จ่ายของคนไทยโดยไม่พึ่งเงินสด และการบริหารเงิน “ส่วนเกิน” และ “ส่วนขาด” เป็นต้น
พร้อมแนะนำผลิตภัณฑ์ทางการเงินของธนาคารที่ตอบโจทย์การค้าขายของร้านค้าออนไลน์ในยุคสังคมไร้เงินสด ครอบคลุมทุกโซลูชันการเงินอันทันสมัยที่สามารถนำไปต่อยอดในการดำเนินธุรกิจได้ เช่น สินเชื่อมณีทันใจ เพื่อธุรกิจ, แอปแม่มณี, มณี Free Solution และ มณีมั่งคั่ง รวมไปถึงสินเชื่อสำหรับผู้ประกอบการรายย่อย เป็นต้น
สำหรับผู้ประกอบการที่สนใจสามารถร่วมเข้าฟังสัมมนาฟรี! ในวันอังคารที่ 17 สิงหาคม 2564 ตั้งแต่เวลา 13.00 – 15.30 น. ผ่านทางแอปพลิเคชันช้อปปี้ โดยธนาคารมุ่งหวังให้การจัดงานสัมมนาในครั้งนี้จะสามารถช่วยเตรียมความพร้อมให้กลุ่มผู้ประกอบการรายย่อยสามารถปรับตัว พยุงธุรกิจให้สามารถก้าวข้ามผ่านช่วงเวลาที่ท้าทายเช่นนี้ไปได้ และกลับมามีรอยยิ้มอีกครั้ง
โดยผู้ที่สนใจ สามารถเข้าร่วมรับชม “Shopee University: Financial Edition Virtual Livestream 2021” ติวเข้มธุรกิจติดปีกออนไลน์ และดูรายละเอียดต่าง ๆ ได้ที่ https://shopee.co.th/m/shopee-university-partnership-financial-class-online